ఏయ్... ఏయ్! ఎవరు నువ్వు?
ఎవరు నువ్వు?
మనసు చూపిన మాయ కళ్ళముందు నుంచి మాయమవుతుందా?
ఈ చిక్కుముడులను కాలం పరిష్కరిస్తుందా?
భయంకరమైన నిశ్శబ్దం అంతటా కమ్ముకుని ఉండగా
చీకటిలో నీడల వెంట పరుగు ఎప్పటికైనా ఆగుతుందా?
తప్పుడు విషాదాలను
వాస్తవాలుగా మార్చే ఆ రహస్యాలు
ఎప్పటికైనా ఆగిపోతాయా?
ఇన్స్పెక్టర్ రిషి
మీరిద్దరూ కొద్దిసేపు ఇక్కడ వేచి ఉండండి, సరేనా?
- సార్, ఈ మేకు ఒక సాక్ష్యంగా తీసుకోండి. - సరే మేడమ్.
సరే, ఆమె మేలుకోగానే, ఈ నంబర్‌కు ఫోన్ చేయమని చెప్పండి.
సార్, ఆ ఆసుపత్రి ఇన్‌ఛార్జితో మాట్లాడాను. ఆ గర్భవతి పరిస్థితి విషమంగా ఉంది.
ఇప్పుడు ఆమె స్టేట్‌మెంట్ ఇచ్చే పరిస్థితిలో లేదు.
ఆమె పేరు సంగీత సార్.
ఆమె తన అక్క కూతరుతో కలిసి టౌన్ ఆసుపత్రికి వెళ్ళి
నిన్న రాత్రి ఇంటికి ఆలస్యంగా వచ్చింది.
ఆ సమయంలో ఆమె భర్త ఏకాంబరం ఇంట్లోనే ఉన్నాడట.
ఆమె అక్క కూతురి పేరు ధనం.
ఆమెతో నేను మాట్లాడాను.
ఆమె ఉదయం ఇక్కడకు వచ్చింది. తలుపు తాళం వేసి ఉంది.
ఫోన్ చేసి చూసింది, కానీ స్పందన లేదు.
అప్పుడు... ఆమె కిటికీలోగుండా లోపలకు చూసింది.
సంగీత స్పృహతప్పి నేలపై పడిఉండటం చూసింది.
అప్పుడు బంధువులు అక్కడకు చేరి
తలుపు పగలగొట్టి లోపలకు వెళ్ళి సంగీతను లేపారు.
ఆమె ఏడుస్తూ, తనను దారిలో వనదేవత వెంటాడిందని
కడుపులో బిడ్డను లాక్కోవటానికి ప్రయత్నించిందని,
చివరికి తన భర్తను తీసుకెళ్ళిందని చెప్పింది.
అందుకే స్థానిక పోలీసులు ఈ విషయాన్ని మనకు తెలిపారు.
ఈ ఘటనకు, మన కేసుకు సంబంధం ఉందని వారు అనుమానిస్తున్నారు.
తలుపు లోపలనుంచి తాళం వేసి ఉంది.
సంగీత ఆ రోకలిని ఉపయోగించి తలుపు పగలగొట్టి లోపలకు వచ్చింది.
ఆ కొద్ది సేపటిలో హంతకులు...
పైనున్న పెంకులు పగలగొట్టి, లోపలకు దిగి,
ఆమె భర్తను కిడ్నాప్ చేసి,
అదే కన్నంగుండా వెళ్ళిపోయే అవకాశం లేదు.
అంత సమయంలేదు.
సంగీత దృష్టిని మళ్ళించటంకోసమే వారు ఆమెను భయపెట్టారు.
వారి అసలు లక్ష్యం ఏకాంబరం.
సంగీత ఇంట్లోకి ప్రవేశించటానికి ముందే కిడ్నాపర్‌లు లోపల ఉన్నారు.
ఇప్పటి వరకు చూస్తే, ఇది అపహరణ.
ఏకాంబరం ఇంకా బతికే ఉంటాడు.
అతనికి ఏమీ జరగకముందే మనం అతనిని వెతికి పట్టుకోవాలి.
మన పోలీస్ కుక్కలు వచ్చాయా?
ఏయ్ ఛార్లీ. శాంతించు, శాంతించు.
ఏయ్ ముత్తూ, ఊరుకో.
ఏయ్!
- ముత్తు, ఊరుకో. - ఏయ్ ఛార్లీ, శాంతించు, శాంతించు.
వాటికి ఏమయింది?
- ఎందుకు అలా అరుస్తున్నాయి? - తెలియటంలేదు సార్.
అవి మామూలుగా ఇలా ప్రవర్తించవు.
ఛార్లీ, శాంతించు, శాంతించు.
ఏయ్!
సారీ, ఆసుపత్రిలో మరమ్మతు పనులు జరుగుతున్నాయి.
కంగారుపడాల్సిందేమీ లేదు.
కొద్ది సేపట్లో కరెంట్ వస్తుందని చెప్పారు.
ఫరవాలేదు.
మీరు ప్రాథమికంగా గమనించినది చెప్పండి.
- అందుకే నేను శవపరీక్షకు ముందే వచ్చాను. - తప్పకుండా.
శరీరంపై అనేక చిన్న గాయాలు ఉన్నాయి.
చావటానికి ముందే అయ్యాయి.
చనిపోవటానికి ముందే గాయాలయ్యాయి.
ఎందుకంటే అపహరించబడ్డాడు.
వాళ్ళు కప్పునుంచి లోపలకు ప్రవేశించి,
ఆ కన్నంగుండా అతనిని తీసుకెళ్ళారు.
నిజంగానా?
శరీరం బిగుసుకుని ఉండటం, అవయవాల ఉన్న తీరు చూస్తే,
ఇంతకుముందు చనిపోయిన రాబర్డ్‌లాగే ఉన్నాయి.
మీ ఫోనా డాక్టర్?
లేదు. నేను నా ఫోన్ తీసుకురాలేదు. ఆఫీస్ రూమ్‌లోనే ఉంది.
మరి ఈ శబ్దం ఎక్కడనుంచి వస్తోంది?
అతను చనిపోయాడా లేదా అనేది చెక్ చేయలేదా?
- మీరు అలాగే తీసుకొచ్చేశారా? - మేము నాడి చూశాము.
నాడి కొట్టుకోవటం లేదని వాళ్ళు చెప్పిన తర్వాతే తీసుకొచ్చాము.
నాడి కొట్టుకోవటంలేదు.
కానీ అతని గొంతులో ఏదో ఉంది.
అది కదులుతోంది.
ఈ ఆకుపచ్చ పురుగును చూడండి. ఎంత అందంగా ఉందో.
చిన్నగా, ఒక గొట్టం ఆకారంలో.
ఎంత అద్భుతమైన సృష్టి.
ఇవి పుట్టటమే బిరుసుగా పుడతాయి.
ప్రేయింగ్ మాంటిస్ వర్గానికి చెందినవి.
ఇవి ప్రపంచంలోనే అత్యుత్తమమైన పట్టును ఉత్పత్తి చేస్తాయి.
ఈ పురుగులకు సంబంధించిన ఒక విచిత్రమైన విషయం చెప్పనా?
సాలెపురుగులు తమ పొట్టలోనుంటి దారాన్ని తయారు చేస్తాయి.
పట్టుపురుగులు తమ లాలాజలంనుంచి పట్టుదారం తయారు చేస్తాయి.
అయితే, ఈ పురుగులు తమ ముందు కాళ్ళలోని
గ్రంధులనుంచి దారం తయారు చేస్తాయి.
ఇది చూడండి.
వాటి ప్రతి అడుగునుంచి
వందలాది పట్టు దారాలు పుడుతూ ఉంటాయి.
అందుకే అవి నడిచే తీరు చూడటానికి తమాషాగా ఉంటుంది.
నడిచేటప్పుడు పట్టు బయటకు వచ్చే మార్గాలపై కాలు వేయకుండా జాగ్రత్త వహిస్తాయి.
అందుకే చాలా జాగ్రత్తగా నడుస్తాయి.
కొన్నిసార్లు అవి ముందుకు కాకుండా వెనక్కు నడుస్తాయి.
అడ్డుపడుతున్నందుకు మన్నించండి.
ఈ పురుగులు ఇలా శవాల చుట్టూ గూడులు ఎందుకు కడుతున్నాయో చెప్పగలరా?
అలాగే తప్పకుండా.
మొదట వాటి ప్రవర్తనను విశ్లేషించాలి, తర్వాత కొన్ని పరీక్షలు జరపాలి.
అప్పుడే నేను సమాధానం చెప్పగలను.
నాకు రెండువారాల సమయం ఇవ్వండి. మీకు సంపూర్ణమైన నివేదిక ఇస్తాను.
మాకు అంత సమయం లేదు డాక్టర్. ప్రాణాలకు ప్రమాదం ఉంది.
నాకు ఒక్క విషయం చెప్పండి.
ఈ పురుగులను శవాలపై గూడులు కట్టేలాగా చేయించగలమా?
జంతువులు, పక్షులలాగా పురుగులను మనం చెప్పినట్లు చేయించటం
అంత తేలిక కాదు.
తెలుసు డాక్టర్.
స్టీవెన్ కుచ్చర్ అనే ప్రముఖ కీటక శాస్త్రవేత్త గురించి చదివాను.
సినిమా దృశ్యాలకోసం అతను సాలెపురుగులు, మిడతలకు శిక్షణ ఇచ్చాడు.
జురాసిక్ పార్క్, స్పైడర్ మ్యాన్, అరక్నోఫోబియా వంటి హాలీవుడ్ సినిమాలకోసం
అతను పురుగులకు శిక్షణ ఇచ్చాడు.
ఒక మూసి ఉన్న, నియంత్రిత వాతావరణంలో,
కాంతి, నిప్పు, గాలి వంటివాటిని ఉపయోగించి పురుగులను మనకు కావలసినట్లు
పనులు చేయించుకోగలగటం సాధ్యమే.
అయితే, బట్టబయలులో గూడు కట్టేలా చేయటంవంటి
క్లిష్టమైన పనులను వాటితో చేయించటం సాధ్యం కాదు.
అది చాలా అసాధ్యమైన పని.
ఏయ్, అయ్యనార్, ఏమయింది?
ఎందుకు అలా ఉన్నావు?
ఇక్కడ జరిగేదంతా ఏదో అతీంద్రియ శక్తిలాగా ఉంది.
చాల్లే ఊరుకో.
డీఎస్పీ స్టేషన్‌కు వస్తున్నారు. పదండి.
ఇది ఒక మనిషి చేసినపని కాదు సార్.
కొంతమంది కలిసి ఈ పనులు చేస్తున్నట్లు అనుమానిస్తున్నాము.
వాళ్ళు చాలా తెలివిగలవాళ్ళు, దూరదృష్టికలవారు, సుశిక్షితులు.
నేర ప్రదేశంలో ఒక సాక్ష్యం కూడా దొరకకుండా చాలా జాగ్రత్తపడ్డారు.
మన దృష్టి మళ్ళించటంకోసం కావాలని కొన్ని వదిలివెళ్ళారు.
దేనికోసం చేస్తున్నారు?
దేనికోసమో స్పష్టంగా తెలియటంలేదు.
కానీ ఇవి యాదృచ్ఛిక హత్యలు కాదు.
హత్యలకు గురైన వీరిని ఎంచుకోవటం వెనక ఏదో కారణం ఉంది.
చనిపోయిన ముగ్గురికీ ఒకరికొకరు తెలుసా,
వాళ్ళ మధ్య ఏదైనా సంబంధం ఉందా అనేది దర్యాప్తు చేస్తున్నాము.
కానీ, రిషీ,
ఈ మూడు హత్యలనూ చేసింది ఒకే ముఠా అని ఎలా చెప్పగలవు?
మొదటి హతుడు బాల, ఒక ప్రమాదంలో
జరిగిన గాయాల కారణంగా చనిపోయాడు.
మిగిలిన ఇద్దరూ గుండె ఆగటంవలన చనిపోయారు.
చనిపోవటానికి కారణాలు వేర్వేరు.
అవును, కారణాలు వేరే, నిజమే.
కానీ వాళ్ళ విధానం గమనించండి.
ఆ గూడు, పసుపు గన్నేరు పూలు, ఆ శవాల ఒంటి తీరు.
మూడు కేసుల్లోనూ ఇవి ఒకే రకంగా ఉన్నాయి.
హంతకులు శవాన్ని ఏ పొదల్లోనో,
వేరే ఎక్కడో దాయాలని చూడలేదు.
హతులు అందరికీ కనబడాలని వారి కోరిక.
వాళ్ళు ఎవరి దృష్టినో ఆకర్షించాలని చూశారు.
ఆ ముఠాలో ఒకరు వన దేవత వేషం వేస్తున్నారు.
వాళ్ళ లక్ష్యం సాక్షులను భయపెట్టటమో, దృష్టి మళ్ళించటమో కాదు.
వీటన్నింటినీ మించి దీనివెనక ఏదో ఉందని నాకు అనిపిస్తోంది.
వీటన్నింటినీ గమనిస్తే,
హంతకులు మనకు ఏదో చెప్పాలని చూస్తున్నారనిపిస్తోంది.
నీకు ఈ బొమ్మ కావాలా?
తీసుకో.
జయా, రా, వెళదాం. ఎన్ని బొమ్మలు కొనాలి. రా.
ఇప్పుడే షాపింగ్ అయింది. పది నిమిషాలలో వస్తాను.
జగనా? వాడు ఇంటి దగ్గరే ఉన్నాడు.
ఆ పార్శిల్ తీసుకోమని చెబుతాను.
జయా!
ఈ సమయంలో అక్కడ ఏం చేస్తున్నావు? లోపలకు రా!
జయా, ఆ పొదల్లోకి వెళ్ళవద్దని నీకు ఎన్ని సార్లు చెప్పాను?
చెప్పేది వినవా? నిన్న అక్కడ ఒక తేలును చూశాను.
మంచి అమ్మాయిలాగా లోపలకు రా.
జయా? జయా?
- జయను చూశావా? - లేదు మేడమ్.
నువ్వు అటుపక్క వెళ్ళి తనను వెతుకు.
జయా!
జయా?
ఈ పిల్ల ఎప్పుడూ పిలవగానే పలకదు.
ఏయ్ జయా! ఏయ్ గడుగ్గాయ్!
ఎక్కడకు పోయావే?
నా అరుపులు వినబడటంలేదా?
జయా! మీ నాన్న నిన్ను ఇలా తయారు చేశాడు.
గారాబం చేసి నిన్ను చెడగొట్టాడు.
ఏయ్ జగన్. ఏయ్ జగన్!
- ఏమిటి అమ్మా? - ఎప్పుడూ ఆ ఇయర్ ఫోన్సే!
- జయను చూశావా? - లేదు.
- అన్నా, జయ కిందకు వచ్చిందా? - లేదు, తను కిందకు రాలేదు.
ఓహ్, భగవాన్. ఆమెను ఎక్కడ వెతకాలి?
- నిజమా? అయితే నేను ఏమి చేయాలి? - ఏయ్ జయా!
నేను ఎంతసేపటినుంచి పిలుస్తున్నాను? సమాధానం ఇవ్వవేమిటే?
ఏం చేస్తున్నావు?
ఎవరితో మాట్లాడుతున్నావు?
- ఎవరితోనూ లేదు అమ్మా. - సరేలే. హమ్మయ్య.
ఏమండీ.
కొద్దిగా లెగుస్తారా.
కొద్దిగా లెగవండి!
నీకు ఏం కావాలి? అర్థరాత్రి నిద్రనుంచి లేపుతున్నావు?
హాల్‌లో ఏదో శబ్దం అవుతోంది.
ఏమిటో కొద్దిగా చూస్తారా? దయచేసి లెగవండి.
జగన్ మంచినీళ్ళు తాగటానికి ఫ్రిజ్ తీసిఉంటాడు. పడుకో.
నాకు ఆ శబ్దం తెలియదా?
ఈ శబ్దం వేరుగా ఉంది.
ఏదో జంతువు ఊళలాగా ఉంది. నక్కో, మరేదో అయిఉండవచ్చు.
లేచి వెళ్ళి చూడండి. దయచేసి లెగవండి.
అక్కడ ఏమీ లేకపోయిందా, నీ పని చెబుతాను.
చూశావా? ఏమీ లేదు.
నువ్వు ఏదో పీడకల కని ఉంటావు.
లైట్ వేసి సరిగ్గా చూడండి.
చీకట్లో ఏమైనా ఉందోమో.
- వెళ్ళి చూడండి. - ఎందుకు ఇలా చంపుతున్నావు!
ఏమిటది? ఏమిటలా చూస్తున్నారు?
- ఇది మన ఇంట్లోకి ఎలా వచ్చింది? - నాకు తెలియదు.
జయ ఎక్కడినుంచో తెచ్చి ఉంటుంది.
ఇది పిల్లలు ఆడుకునే బొమ్మలాగా ఉందా?
ఎవరో మనపై చేతబడి చేయాలని చూస్తున్నారు.
- అయ్యయ్యో. - దీనిని ఇప్పుడే తగలబెడతాను.
వద్దు, వద్దు. ఏదైనా శాపం తగులుతుందేమో?
ఊరి పూజారిని అడిగిన తర్వాత ఏదైనా చేద్దాము. ప్లీజ్.
పూజారి వచ్చేలోపు నేను రక్తం కక్కుకుని చావాలా?
ఎందుకు ఇలా మాట్లాడుతున్నారు?
అరుల్‌మేగమ్ సిద్ధ క్లినిక్
- శివబాలన్ మీరేనా? రండి, డాక్టర్ చూస్తారు. - అవునమ్మా.
నేను రాసిన మందులు, ఆహారం రోజూ కొనసాగించండి.
- రెండు వారాల తర్వాత కలవండి, సరేనా? - సరే డాక్టర్.
- ముల్లై! - చెప్పండి డాక్టర్?
నా అపాయింట్‌మెంట్‌లు మార్చారా?
మార్చానండి. వచ్చే వారానికి మార్చాను.
- నా విమానం ఎన్నింటికి? - 4.30 గం.కు డాక్టర్.
బోర్డింగ్ పాస్ ప్రింట్ తీసి మీ గదిలో టేబుల్‌పై పెట్టాను.
- అయితే ఇప్పుడు బయలుదేరితే మేలు. - అవును డాక్టర్.
నాన్నా, ఊరు వెళుతున్నారా?
డాక్టర్ మదురైలో ఒక సమావేశానికి వెళుతున్నారు.
తిరిగి ఎప్పుడు వస్తారు నాన్నా?
రెండు రోజుల్లో వస్తానని చెప్పారు.
మనల్నే క్లినిక్ చూసుకొమ్మని చెప్పారు.
ఎందుకు వచ్చారు?
మరి నీతో ఎలా మాట్లాడేది?
నా ఫోన్ కాల్‌కు బదులివ్వవు, మెసేజిలకు బదులివ్వవు.
- ఇక మనం మాట్లాడేదేమీ లేదు. - యమునా, ప్లీజ్.
- నేను చెప్పేది కొద్దిగా విను. - అవసరం లేదు.
మీ అమ్మానాన్న నన్ను ఎప్పుడైతే మీ ఇంటినుంచి పంపేశారో,
- అప్పుడే మన బంధం ముగిసింది. - వాళ్ళు నిన్ను పంపలేదు.
దయచేసి అర్థం చేసుకో.
- మా అమ్మానాన్న పాతకాలం మనుషులు. - నువ్వు కాదా?
నా జాతకంలో దోషం వలనే మీ బామ్మ చనిపోయిందని నువ్వు నమ్మటంలేదా?
నిన్ను నమ్మి నేను మా ఇంట్లోనుంచి పారిపోయి వచ్చాను.
కానీ నువ్వు ఏం చేశావు?
మీ అమ్మానాన్న మాటలు విని నన్ను వదిలిపెట్టావు.
మా అమ్మానాన్నలను ఒప్పించటానికి సమయం ఇవ్వు యమునా.
వద్దు!
నువ్వు నాకు అండగా నిలబడవలసింది.
నా భార్య నాతోనే ఉంటుందని అప్పుడే చెప్పిఉండాల్సింది.
కానీ నీవు మాట్లాడలేదు.
మా ఇంటికి వచ్చి మా నాన్నకు ముఖం చూపటానికి నాకు ఎంత సిగ్గుగా అనిపించిందో తెలుసా?
కేవలం నేను తల్లిలేని దానిని అనే కారణంతో నన్ను ఇంట్లోకి రానిచ్చారు.
కానీ అప్పటినుంచి నాతో ఒక్క మాట కూడా మాట్లాడలేదు.
అంతా ఆ జాతకం వలనే.
ఇప్పటికే ఒక పూజారితో మాట్లాడాను.
- ఒకే ఒక పరిహారం... - నీకు దండం పెడతాను.
నన్ను ఇలాగే వదిలెయ్.
జీవితాంతం ఇలా నష్ట జాతకురాలిగానే ఉంటాను.
దయచేసి ఇక్కడనుంచి వెళ్ళిపొండి.
ఇకనుంచి మీ ముఖం నాకు చూపించకండి.
యమునా!
సెకండ్ ఇయర్ చదివేటప్పుడు ఇద్దరమూ దొంగతనంగా సినిమాకు వెళ్ళింది గుర్తుందా?
అవును, గుర్తుంది.
ఇద్దరమూ ప్రహరీ గోడ దూకి పారిపోయాము.
చిత్రా, ఈయన నా స్నేహితుడు సుందర్.
మేము రెండో తరగతి నుంచి హైస్కూల్ వరకు తిరుచ్చిలో కలిసి చదువుకున్నాము.
ఈయన భార్య గాయత్రి, వారి కుమారుడు రాజేష్.
- హాయ్. - హాయ్.
అతను ఒక పెద్ద మోటార్ కంపెనీలో చీఫ్ ఇంజనీర్‌గా పనిచేస్తున్నాడు.
- ఇవాళ కొద్దిగా త్వరగా వచ్చినట్లుంది. - అవునమ్మా.
నేను టీ చేసుకుని వస్తాను. మీరు మాట్లాడుతూ ఉండండి.
ఇది మేము ఏర్పాటు చేయలేదు.
వాళ్ళు ఏదో పనిమీద ఈ ఊరు వచ్చారట.
మనల్ని కూడా చూద్దామని వచ్చారు.
దయచేసి విను, మేము ఇద్దరమూ నిన్ను బలవంతం చేయము.
కానీ, మీ నాన్నకు ఈ సంబంధం చాలా నచ్చినట్లుగా ఉంది.
నువ్వు పోలీస్ ఉద్యోగం చేస్తున్నావని వాళ్ళకు ఎలాంటి అభ్యంతరం లేదు.
నిజానికి, ఇలాంటి ఉద్యోగాలు చేసే ఆడవాళ్ళంటే
తనకు ఇష్టమని రాజేష్ చెప్పాడు.
ఎంత మంచి అబ్బాయి.
తర్వాత?
పెళ్ళికొడుకు ఏమన్నాడు? పెళ్ళి కూతురు నచ్చిందా?
నాకు చిరాకు తెప్పించకు.
ఒక దమ్ము ఇవ్వు.
ఒక్కటే ఉంది. దూరంగా ఉండు.
- ఇంకోటి కొనుక్కురావచ్చు కదా? - నువ్వు తేవచ్చు కదా?
నా ప్యాంట్ జేబులో సిగరెట్‌ను మా అమ్మ చూస్తే,
- ఆమె నన్ను చంపుతుంది! - అయితే సిగరెట్ తాగకు.
అమ్మాయిలు సిగరెట్ తాగకూడదు.
మీ నాయనమ్మ మరుగుదొడ్డిలో
సిగరెట్ తాగుతోందని నువ్వు నాకు చెప్పలేదా?
ఏయ్, ఆమెకు మలబద్ధకం.
ఒకటో రెండో బీడీలు తాగితేనే ఆమెకు వస్తుంది. పాపం.
నీ దగ్గర అనుమతి ఎవరు అడిగారు? ఇటు ఇవ్వు.
నాకు తాగాలనిపిస్తే తాగుతాను.
పాపం ఆ అబ్బాయి. నిన్ను చేసుకుంటే ఏమవుతాడో.
యమునకు నీలో ఏమి నచ్చిందో నాకు కూడా అర్థం కాలేదు.
దేముడి దయవలన తప్పించుకుంది.
సరే, వదిలెయ్.
యమునను రహస్యంగా కలవటానికి ప్రయత్నించు.
ఎందుకు?
ఆమెను కలిసి ఏదైనా సరసాలు చెయ్.
ఏదైనా కవిత వినిపించు,
పూలు ఇవ్వు,
ఇంటి కప్పుపైకి ఎక్కి, "యమునా, ఐ లవ్ యూ" అని చెప్పు.
సినిమాలలో హీరోలు చెప్పినట్లుగా,
- ఆమె నిన్ను మన్నిస్తుంది. - ఛీ.
ఆమెను ప్రేమించేటప్పుడే అలాంటివి నేను చేయలేదు.
ఫోన్ ఎక్కడనుంచి?
మా అమ్మే.
ఎప్పుడు ఇంటికి వస్తావని అడుగుతోంది.
ఆమె నన్ను ఒక పోలీస్ ఆఫీసర్ అనుకోదు.
ఆమె నన్ను ఒక కాలేజ్ అమ్మాయి అనుకుంటుంది.
ఆ ఇనస్పెక్టరేమో అని అనుకున్నాను.
- నువ్వు ఒకటి గమనించావా? - ఏమిటది?
మన ఇద్దరితోనే అతను ముభావంగా ఉంటాడు.
ఆ అటవీశాఖ అధికారులతో నవ్వుతూ మాట్లాడతాడు.
ఏదో అనుమానంగా ఉంది.
అతనిని అంత తక్కువగా అంచనా వేయకు.
మనతో ఉన్నట్లు వాళ్ళతో ఉంటే పని ఎలా జరుగుతుంది?
అలా మంచిగా మాట్లాడి సమాచారాన్ని సేకరిస్తాడు.
అది నిజమే.
అతను ఒక అవకాశవాది.
హలో.
- ఎక్కడ ఆలోచిస్తున్నావు? - సారీ.
ఏం ఆలోచిస్తున్నావు?
ఏదైనా సమస్యా?
నాకు ఒక కొత్త కేసు వచ్చింది.
రేపు బయలుదేరాలి.
రేపా?
పోయినవారేమే కదా ఒక కేసు పూర్తి చేశావు?
ఇప్పుడు ఎక్కడకు?
అది చెప్పకూడదని నీకు తెలుసుకదా.
ఎప్పుడూ నాతో ఏమీ చెప్పవు.
అంతా రహస్యంగా ఉంచుతావు.
నా ఉద్యోగం అలాంటిది.
అంతా చాలా రహస్యంగా ఉంచాలి.
ఈసారి కూడా...
మారువేషంలో పనిచేయబోతున్నాను.
అంటే మారువేషంలో ఎక్కడికో వెళ్ళబోతున్నావు,
నీతో మాట్లాడటానికి వీలవదు. అంతేగా?
ఈసారి ఎన్ని రోజులు? ఎప్పుడు తిరిగివస్తావు?
తెలియదు.
రెండు మూడు నెలలు.
అంతకంటే ఎక్కువ కావచ్చు.
ఇది నీకు ఎంత కష్టంగా ఉంటుందో తెలుసు.
నేను ఎక్కడ ఉన్నానో, ఏం చేస్తున్నానో నీకు తెలియదు.
నాకు ఏమవుతుందో అని ప్రతి క్షణమూ ఆలోచిస్తుంటావు.
నెలల తరబడి నన్ను చూడకుండా, మాట్లాడకుండా, నాకోసం వేచి చూస్తుంటావు.
నిన్ను బాధపెడుతున్నానని నాకు చాలా పాపభీతి ఉంది.
విను.
నీతో ఇది చెప్పాలి.
నాకు ఏదైనా అయితే,
- నువ్వు నన్ను మర్చిపోవాలి. - ఏమిటి?
నిజంగా చెబుతున్నాను.
నువ్వు సంతోషంగా ఉండాలి...
ఎప్పుడూ నీతోనే ఉండే ప్రేమపూర్వక భర్త.
ఇద్దరు పిల్లలు.
నువ్వు కోరుకున్నట్లు, ఒక అబ్బాయి, అమ్మాయి.
సరే, ఆపు.
నీకు స్థిర జీవితం ఉండాలి,
నీ కుటుంబం భద్రత గురించి
- నీకు ఎప్పుడూ భయం ఉండకూడదు... - ఆపు. ఆపు. దయచేసి ఆపు!
నేను నిన్ను ప్రేమిస్తున్నాను. సరేనా?
నేను నీతోనే ఉండాలని కోరుకుంటాను.
నన్ను తోసేయాలని ప్రయత్నించకు.
నా నుంచి తప్పించుకోవటం తేలిక కాదు.
ఏయ్, నా ఉద్దేశ్యం అది కాదు.
నేను కూడా నిన్ను ప్రేమిస్తాను. ఇటు రా.
ఒకవేళ...
నేను నీకంటే ముందు చనిపోతే?
- అలా అనవద్దు. - "ఒకవేళ" అన్నాను.
అలా నేను చనిపోయినా కూడా, నిన్ను వదలను.
అంటే?
నేను భయంకరమైన దెయ్యంలాగా తిరిగివస్తాను,
నిన్ను ఎప్పటికీ వెంటాడతాను.
- దెయ్యమా? - అవును, దెయ్యం.
- దెయ్యమా? - అవును.
దెయ్యంలాగా వచ్చి నన్ను వెంటాడతావా?
మనుసు చూపే ఆ మెరిసే ఎండమావి నీ కళ్ళముందునుంచి మాయమవుతుందా!
ఆ అదృశ్య చిక్కుముడిని కాలం ఎప్పటికైనా పరిష్కరిస్తుందా?
చీకటిలో నీడలవెనక పరుగు ఎప్పటికి ఆగుతుంది
భయంకరమైన నిశ్శబ్దం యొక్క ప్రతిధ్వని ఎప్పటికి ముగుస్తుంది?
అంతులేని ఈ పయనం అనే విషవలయాన్ని మనం ఛేదించాలి!
కుతంత్రం యొక్క నీడ చాలా దూరం ఉంటుంది
ఆత్మలు చేసే ఒక తోలుబొమ్మలాట
నీ మోహాలను ఆనందంతో నాట్యం చేయనియ్, అదృశ్యశక్తిని కావలించుకో, నీకు విముక్తి!
ఆ కట్టుకథలకు అంతం ఉండదు నిగ్గుతేలిన నిజాలు ఎప్పుడూ నిలిచిఉంటాయి
ఎదురైన ఆ రహస్యాలు ఎప్పటికైనా బయటకొస్తాయా!
సబ్‌టైటిల్ అనువాద కర్త శ్రవణ్
క్రియేటివ్ సూపర్‌వైజర్ శిరీష దర్భా